en ceb cy fr cy fr en fr cy cy cy cy en cy cy cy cy cy cy cy en cy cy cy cy cy cy cy cy cy cy cy cy cy ca fr su cy en cy cy ast en cy cy cy cy cy cy cy cy cy fr la cy cy
Merched y Wawr - Cangen Bethel, Gwynedd
Dathlu Pen Blwydd Cangen Merched y Wawr Bethel yn 40 yn 2015!
Cawsom noson i'w chofio wrth ddathlu pen blwydd y gangen yn ddeugain oed.
Braf oedd croesawu ein Llywydd Cenedlaethol, Meryl Davies, atom.
Cawsom fwyd gwerth chweil gan Pryd i Bawb ac adloniant heb ei ail gan Gwenan Gibbard.
Derbyniom englynion gan Richard Lloyd Jones ac englyn gan Jon Meirion, a bu cyfle i hel atgofion ac edrych ar hen luniau a dogfennau.
Diolch o galon i'r swyddogion a'r pwyllgor gweithgar am drefniadau mor drylwyr.
Cliciwch yma i ddarllen adroddiad o'r noson
Cliciwch yma i ddarllen neges gan Nia Parry Jones yn dilyn Dathlu 40!
Cliciwch yma i weld lluniau o'r noson
Cliciwch yma i weld lluniau o'r Archif
Cliciwch yma i weld rhestr o'r Swyddogion ers i'r gangen gychwyn yn 1975
Hanes mudiad Merched y Wawr
Ffynhonnell y gwybodaeth isod: gwefan Merched y Wawr
"Sefydlwyd Merched y Wawr ym 1967 yn y Parc ger y Bala.
Mae nifer wedi gofyn sut y cychwynnodd y mudiad - dyma hanes y sefydlu:
Ym mis Rhagfyr 1966 ymwelodd swyddogion Sefydliad y Merched, Meirionnydd, â changen Y Parc am eu bod yn anfodlon fod y gangen wedi anfon erthygl i’r Cymro yn beirniadu Sefydliad y Merched. Y feirniadaeth oedd fod y W.I. yn anfon papurau swyddogol uniaith Saesneg i ganghennau a gynhaliai eu holl weithgareddau drwy gyfrwng y Gymraeg. Cwynai’r erthygl hefyd am nad oedd gair o Gymraeg yn y ‘North Wales Edition’ o gylchgrawn y mudiad hwnnw.
Yn y cyfarfod yn Y Parc eglurwyd i’r aelodau mai mudiad Saesneg oedd y W.I. ac yna awgrymwyd, os nad oeddynt yn fodlon perthyn i fudiad Saesneg, y dylid cau’r gangen a throsglwyddo’r papurau swyddogol i swyddogion y sir. Er nad oedd merched y Parc ar y dechrau wedi bwriadu torri i ffwrdd o’r W.I. teimlent nad oedd ganddyn nhw fawr o ddewis dan yr amgylchiadau heblaw derbyn yr awgrym a gweithredu yn unol â hynny.
Y noson honno penderfynwyd cychwyn cymdeithas newydd i ferched Cymru fyddai’n rhoi lle urddasol i’r Gymraeg. Yn ystod gwanwyn 1967 y bwriad oedd cychwyn ymgyrch yn yr Eisteddfod Genedlaethol yn Y Bala yn Awst, ond cyn hynny rhaid oedd cael ychydig o arian wrth gefn. Yn Ffair Glame yn nhre’r Bala roedd stondin gan ferched Y Parc i godi arian, ac fe holodd y diweddar Meirion Jones, prifathro’r Ysgol Gynradd, beth oedd diben y stondin. Wedi clywed yr hanes, fe gysylltodd yn syth â’r wasg a’r cyfryngau, a gwnaed y bwriad yn gyhoeddus ar Fai 15fed. O fewn wythnos roedd cangen arall o Ferched y Wawr wedi’i sefydlu yn Y Ganllwyd gyda rhyw 34 o aelodau.
Y ddwy gangen arloesol hyn a aeth yn gyfrifol am drefnu Pabell Merched y Wawr ar faes yr Eisteddfod yn Y Bala ac am gynnal cyfarfod cyhoeddus ar y Maes. O ganlyniad uniongyrchol i’r cyfarfod hwnnw, fe gododd llawer iawn o ganghennau ledled Cymru a chyn bo hir fel drefnwyd Pwyllgorau Rhanbarth.
Ym mis Rhagfyr 1967 bu cynhadledd Genedlaethol yn Aberystwyth. Fe dyfodd y Mudiad fel caseg eira, ond nid heb lawer o waith trefnu gan ferched Y Parc."
Mwy o wybodaeth - cliciwch yma
Gweld MYW Bethel mewn map mwy
Llywydd: Gwenan Roberts [t] 01248 671022
Ysgrifennydd: Mair Price [t] 01286 672975
Is-ysgrifenyddion: Jen Roberts a Mair Williams
Trysorydd: Cecile Roberts [t] 01248 679928
© 2018 Hawlfraint Merched y Wawr - Cangen BethelGwefan gan: Delwedd